Sodba Splošnega sodišča (sedmi senat) z dne 20. oktobra 2021 – ZU/Komisija

(Združeni zadevi T‑671/18 in T‑140/19)

„Javni uslužbenci – Uradniki – Premestitev v interesu službe – Člen 12a Kadrovskih predpisov – Psihično nasilje – Člen 25 Kadrovskih predpisov – Obveznost obrazložitve – Pravica do obrambe in pravica do izjave – Očitna napaka pri presoji – Načelo dobrega upravljanja in dolžnost skrbnega ravnanja – Člen 22a Kadrovskih predpisov – Zloraba pooblastil – Člen 24 Kadrovskih predpisov – Prošnja za pomoč – Zavrnitev prošnje – Ocenjevalno obdobje 2017 – Ocenjevalno poročilo – Napredovalno obdobje 2018 – Predlog za nenapredovanje – Odgovornost“

1. Uradniki – Psihično nadlegovanje – Pojem – Neodobritev dopusta zaradi zagotavljanja dobrega delovanja službe – Izključitev (Kadrovski predpisi, člena 12a(3) in 57, prvi odstavek) (Glej točko 85.)

2. Uradniki – Psihično nadlegovanje – Pojem – Negativne pripombe, naslovljene na uradnika – Izključitev – Pogoji (Kadrovski predpisi za uradnike, člen 12a(3)) (Glej točke 112, 113 in 148.)

3. Uradniki – Neaktiven status – Obveznost – Obseg – Vloge na podlagi členov 24 in 90 Kadrovskih predpisov, ki jih zadevna oseba pripravi v delovnem času – Obveznost uprave, da to upošteva pri ocenjevanju njegove produktivnosti – Neobstoj (Kadrovski predpisi, členi 7(1), 24, 43 in 90) (Glej točki 128 in 129.)

4. Uradniki – Ocenjevanje – Obstoj neskladij med uradnikom in njegovim nadrejenim – Neobstoj vpliva na zmožnost tega nadrejenega, da oceni uspešnost zadevne osebe (Kadrovski predpisi za uradnike, člen 43) (Glej točko 207.)

5. Uradniki – Pravice in obveznosti – Svoboda izražanja – Razkritje dejstev, na podlagi katerih je mogoče domnevati, da gre za nezakonito dejavnost ali hudo kršitev – Varstvo uradnika, ki je sporočil taka dejstva – Obseg – Uporaba za splošne in slabo utemeljene obtožbe – Izključitev (Kadrovski predpisi za uradnike, člen 22a(1)) (Glej točke od 266 do 269.)

6. Uradniki – Razporeditev – Premestitev – Dolžnost skrbnega ravnanja uprave – Uskladitev z interesom službe (Kadrovski predpisi, člen 7(1)) (Glej točki 277 in 280.)

7. Sodni postopek – Vloga, s katero se postopek začne – Določitev predmeta zahtevka – Vložitev odškodninskih zahtevkov v fazi replike – Nedopustnost (Poslovnik Splošnega sodišča, člena 76, 84(1) in 86) (Glej točki 308 in 310.)

8. Uradniki – Psihično nadlegovanje – Pojem – Poslabšanje zdravstvenega stanja zadevne osebe – Okoliščina, ki sama po sebi ne pomeni psihičnega nadlegovanja (Kadrovski predpisi za uradnike, člen 12a(3)) (Glej točko 342.)

9. Uradniki – Ocena – Ocenjevalno poročilo – Diskrecijska pravica ocenjevalcev – Sodni nadzor – Meje – Očitna napaka pri presoji – Dokazno breme (Kadrovski predpisi za uradnike, člen 43) (Glej točki 388 in 389.)

10. Pritožbe uradnikov – Akt, ki posega v položaj – Pojem – Predlog o nenapredovanju tožeče stranke, ker njeno ime ni bilo uvrščeno na seznam uradnikov, ki so upravičeni do napredovanja – Pripravljalni akt – Izključitev (Kadrovski predpisi za uradnike, členi 45, 90(2) in 91(1)) (Glej točke 401, 402 in od 409 do 412.)

Predmet

Predlog na podlagi člena 270 PDEU za, prvič, razglasitev ničnosti sklepa Komisije z dne 12. oktobra 2018 o premestitvi tožeče stranke v Evropski urad za boj proti goljufijam (OLAF) v Bruselj (Belgija), dopisa Komisije z dne 29. oktobra 2018, s katerim je tožeči stranki začasno potrdila, da bo datum njene zaposlitve pri OLAF 1. december 2018, in ji sporočila praktične informacije glede njene vrnitve v Bruselj, in sklepa o zavrnitvi pritožbe zoper ta sklepa ter, drugič, za povrnitev škode, ki jo je tožeča stranka domnevno utrpela med drugim zaradi teh sklepov, in v zadevi T‑140/19 predlog na podlagi člena 270 PDEU za razglasitev ničnosti ocenjevalnega poročila tožeče stranke za leto 2017, predloga za njeno nenapredovanje v napredovalnem obdobju 2018, zavrnitve njene prošnje za pomoč, vložene 26. januarja 2018, ter sklepov o zavrnitvi pritožb, vloženih zoper te tri sklepe.

Izrek

1. Tožbi v združenih zadevah T‑671/18 in T‑140/19 se zavrneta.